

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**Nr: 50.430/20.08.2025**

***PROIECT***

**HOTĂRÂREA NR. ............................................**

**privind** **aprobarea studiului de fezabilitate, a indicatorilor tehnico – economici şi declanșarea procedurii de expropriere a imobilelor ce constituie coridorul de expropriere la obiectivul de investiție** **„Lucrări tehnico edilitare pentru bazin de înot didactic și agrement ”, amplasament în municipiul Satu Mare**

Consiliul Local al Municipiului Satu Mare,

Analizând proiectul de hotărâre nr**. ......................................**, referatul de aprobare al inițiatorului, înregistrat sub nr. **50.431/20.08.2025**, raportul de specialitate comun al Directorului executiv al Direcției Economice și al Serviciului Investiții Gospodărire, Întreținere înregistrat sub nr. **50.432/20.08.2025**, raportul de specialitate al Serviciului Juridic nr. 51426/26.08.2025, avizele comisiilor de specialitate ale Consiliului Local Satu Mare,

Având în vedere procesul verbal al comisiei tehnico-economice înregistrat cu nr. 43508/14.07.2025,

Luând în considerare prevederile:

* art. 1, art. 2 alin. (1), lit. j), art. 4 lit. a), art. 5 alin. (1) şi (3) din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean şi local, cu modificările şi completările ulterioare;
* art. 1 alin. (1), (2), (4), (5), (6), art. 4 alin. (1), (2), (5), (6), (7) şi art. 14 din Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, aprobate prin H.G. nr. 53/2011, cu modificările şi completările ulterioare;
* art. 41, art. 44 alin. (1) și alin. (4) din Legea nr. 273/2006 privind finanțele publice locale, cu modificările și completările ulterioare;
* Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

Ținând seama de Hotărârea Consiliului Local al municipiului Satu Mare nr. 67/23.02.2023 privind aprobarea documentației Planului Urbanistic Zonal - Construire bazin de înot didactic şi de agrement în Satu Mare, Str. Crișan nr. 37,

Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 129 alin. (2) lit. b) coroborate cu prevederile alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare;

În temeiul prevederilor art. 139 alin. (2) şi alin. (3) lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

Adoptă prezenta,

**H O T Ă R Â R E:**

**Art. 1.** Se aprobă studiul de fezabilitate pentru obiectivul de investiție „Lucrări tehnico edilitare pentru bazin de înot didactic și agrement”,conform **Anexei nr. 1** parte integrantă a prezentei hotărâri.

**Art. 2.** Se aprobă indicatorii tehnico-economici aferenți obiectivului de investiție „Lucrări tehnico-edilitare pentru bazin de înot didactic și agrement”, conform **Anexei nr. 2** care face parte integrantă a prezentei hotărâri.

**Art. 3.** Se aprobă amplasamentul lucrării de utilitate publică de interes local pentru obiectivul de investiții prevăzut la art. 1, în suprafață **de 17.394 mp,** documentație avizată de către O.C.P.I sub nr. 49108/19.05.2025 şi recepționată prin procesul-verbal nr. 839/22.05.2025, studiu topografic prevăzut în **Anexa nr.** **3** la prezenta hotărâre.

**Art. 4.** Se aprobă declanșarea procedurii de expropriere pentru cauză de utilitate publică a imobilului proprietatea privată a unei persoane juridice situat pe amplasamentul investiției prevăzut la art. 3.

**Art. 5.** Se aprobă coridorul de expropriere conform **Anexei nr. 4**, parte integrantă a prezentei hotărâri.

**Art. 6.** Se aprobă lista proprietarilor şi a imobilelor afectate de coridorul de expropriere, conform **Anexei nr. 5** parte integrantă a prezentei hotărâri.

**Art.7.** Se însușește Raportul de evaluare întocmit de SC Expertus SRL, prin evaluator autorizat ANEVAR Grădinaru Nicolae pentru imobilul proprietate privată afectat de coridorul de expropriere, conform **Anexei nr. 6**, parte integrantă a prezentei hotărâri.

**Art. 8.** Se aprobă atribuirea sumei individuale aferente despăgubirilor pentru imobilul proprietate privată situat pe amplasamentul lucrării de utilitate publică de interes local, în cuantum de **94.844,64 lei** inclusiv TVA, stabilită în baza Raportului de evaluare aprobat la articolul precedent, conform **Anexei nr. 7** parte integrantă a prezentei hotărâri.

**Art. 9.** Finanțarea obiectivului de investiție „Lucrări tehnico edilitare pentru bazin de înot didactic și agrement” se realizează din bugetul local al municipiului Satu Mare, în limita sumelor aprobate anual cu această destinație.

**Art. 10.** (1)Se aprobă alocarea din bugetul local al municipiului Satu Mare a sumei de **94.844,64 lei** inclusiv TVA, reprezentând valoarea aferentă despăgubirilor individuale prevăzute la art. 8.

(2) În vederea efectuării despăgubirii în cadrul procedurilor de expropriere, în condițiile legii, termenul în care se virează suma individuală într-un cont deschis pe numele Municipiului Satu Mare la dispoziția proprietarului de imobil situat pe amplasamentul lucrării de interes local pentru imobilele private supuse exproprierii, este de 90 zile de la publicarea prezentei hotărâri.

**Art. 11.** Planul de amplasament, lista proprietarilor şi coridorul de expropriere se aduc la cunoștință publică prin afișare la sediul Municipiului Satu Mare şi pe pagina proprie de internet a acestuia.

**Art. 12.** Se împuternicește Primarul Municipiului Satu Mare săemită decizia de expropriereşi sădesemneze comisia de verificare a dreptului de proprietate.

**Art. 13.** Cu ducerea la îndeplinire a prezentei hotărâri se încredințează Primarul Municipiului Satu Mare prin intermediul serviciilor de specialitate (Serviciul Investiții – Gospodărire – Întreținere, Serviciu Patrimoniu Concesionări Închirieri, Direcția economică) din cadrul aparatului de specialitate al Primarului Municipiului Satu Mare**.**

**Art. 14.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Serviciului Investiții – Gospodărire- Întreținere, Serviciului Patrimoniu Concesionări Închirieri, Direcției economice și se aduce la cunoștință publică.

**INIŢIATOR PROIECT**

**PRIMAR**

**Kereskényi Gábor**

**AVIZAT**

**SECRETAR GENERAL**

**Racolța Mihaela Maria**

ing. Criste Florin Călin/2 ex.